  Анжелика Тихонова корреспондент 21-тӥ куарусёнэ Ижкарын Кузебай Герд нимо йӧскалык гимназиын «Организация социального проектирования в школе» дышетонъя семинар ортчоз. Отчы Удмуртиысь 12 дышетӥсьёс пыриськозы. Со сярысь ивортодэтъя «Удмуртия» агентстволэн корреспондентэзлы Кузебай Герд нимо гимназиысь ватсаса тодон-валан сётонъя дышетӥсь, «Наставники» программалэн но «Проектный офис удмуртских школьников» ӵектослэн кивалтӥсьсы Юлия Шахтина вераз. Семинаре «Наставники» программа улсын ортчем конкурсын вормем Пичи Пурга, Дэри, Яр, Шаркан, Каракулино, Ува но мукет ёросъёсысь но Ижкарысь дышетӥсьёс вуозы. Быдэс элькунысь дышетӥсьёс, кудъёсыз ужало школаосын пиналъёсын, кудъёсыз туннэ нуналлы проектной ужъёсын выро. <…> Вань историкъёс, вань соос пӧлын кивалтӥсьёслэн воштӥсьёссы, кудъёсыз проектной ужен выро, вань удмурт кыллы дышетӥсьёс, вань ватсаса тодон-валан сётӥсь дышетӥсьёс Юлия Шахтина, «Наставники» программалэн но «Проектный офис удмуртских школьников» ӵектослэн кивалтӥсьсыДышетӥсьёсты нырысь-валысь быръёнъёс ортчытыса эскеризы. Мылкыдзэс, ӵектосъёс бордын ужамзэс, ӵектосъёссылэсь пайдалыксэс чаклазы. Со сяна ӵектосэ гуртысь дышетӥсьёсты кыскыны тыршизы, уго карын луонлыкъёс тросгес, гуртъёсын ӵошатыса. Валаськом, та тема дышетӥсьёс понна туж актуальной шуыса, малы ке шуоно вань сыӵе дышетонъя федерал кун стандарт (ФГОС), кудӥз куре туннэ нуналлы ӵектосъёсын мед выром шуыса школаосын. Нош дышетӥсьёс уггес валало кызьы соин вырыны, кызьы ӵектосъёсты улонэ пыӵатыны Юлия Шахтина, «Наставники» программалэн но «Проектный офис удмуртских школьников» ӵектослэн кивалтӥсьсыСеминаре ӧтем дышетӥсьёсты ӵектосъёс бордын ужаны дышетозы. Бӧрысь соос ас школаосазы бордазы 3-4 пиналэз кутыса команда кылдытозы но азьланяз улонэ пыӵатымон мерлыко ӵектосъёс малпалозы. Соос (ӵектосъёс – ред.) герӟаськыны быгато нырысь ик удмуртлыкен, ми приоритет сётӥськом солы, собере интыез азинтон шуиськом, кыӵе тунсыко малпанъёссы вань дышетӥсьёслэн, дышетскисьёслэн, мед со ёросъёс азинскозы шуыса, медаз кошкылэ отысь егитъёс шуыса, мар кулэ туннэ нуналлы, кыӵе амалъёс кулэ пыртыны, мед соослы улыны, ужаны умой луоз шуыса Юлия Шахтина, «Наставники» программалэн но «Проектный офис удмуртских школьников» ӵектослэн кивалтӥсьсыОзьы ик ӵектосъёс тазалыкез кыдатонлы, туризмлы, профориентацилы, йӧскалык кусыпъёслы сӥземын луыны быгато. Собере командаос элькунысьтымы уйпал, лымшор но шор зонаосъя семинаре пыриськозы. Отын малпанъёссэс радъяны, шонер ӧръяны юрттозы. Туннэ нуналлы соосын ужаны дас луэмзэс Удмуртиысь «Сообщество» фонд, Ӵектосъёсъя улосвыл офис, «Шунды», «Удмурт Кенеш» удмурт огазеяськонъёс веразы ини. Озьы ик Юлия Шахтина элькунысьтымы йӧскалык политикая министерство но дышетонъя но тодосъя министерство юрттӥськозы шуыса оске. Вераны кулэ на, соосты экспертъёс дунъялозы но куинь ӵектос коньдонэн пусъемын луоз. Татын туж бадӟым юрттэт сётэ карысь депутат Бахруз Гумбатов. Со пыр ми быгатом пиналъёслы коньдонэн юрттэт сётыны Юлия Шахтина, «Наставники» программалэн но «Проектный офис удмуртских школьников» ӵектослэн кивалтӥсьсыПусъём, «Наставники» программа «Проектный офис удмуртских школьников» ӵектос Егитъёслэн ӵектосъёссыя Росмолодёжь огъяросси конкурсын грант утэмезлы луыса улонэ пыӵа. Ӵектос туэ оштолэзьысен ужзэ мытӥз. Тегъёс: Дышетон Ижкар Удмуртия пиналъёс дышетӥсьёс КузебайГерднимогимназия  